**Cael eich rhyddhau**

**o’r ysbyty:**

**mynd adref**

Mae’r daflen hon yn egluro pam eich bod yn cael eich rhyddhau o’r ysbyty a beth i’w ddisgwyl wedi hynny.

.

**Pam ydw i’n cael fy rhyddhau o’r ysbyty?**

Rydych chi’n cael eich rhyddhau o’r ysbyty oherwydd bod eich tîm iechyd wedi cytuno y gallwch chi fynd adref nawr.

**Pam na allaf i aros yn yr ysbyty?**

Mae’r system iechyd yn brysur yn helpu unigolion sydd wedi cael eu heffeithio gan y coronafeirws (COVID-19). Mae hwn yn salwch newydd sy’n gallu effeithio ar yr ysgyfaint a’r llwybrau anadlu. Bydd rhaid i rai unigolion sy’n dal y salwch gael eu derbyn i’r ysbyty. Mae’n bwysig bod ein hysbytai yn barod i edrych ar ôl yr unigolion hynny sydd angen y gofal hwn yn yr ysbyty.

O ganlyniad, ni fyddwch chi’n cael dewis pryd y byddwch yn cael eich rhyddhau o’r ysbyty. Ni fyddwch chi’n gallu aros yn yr ysbyty os byddwch chi’n dewis peidio â derbyn y gofal sy’n cael ei gynnig ichi.

**Beth allaf i ei ddisgwyl?**

Ein blaenoriaeth yw sicrhau eich bod yn cael eich rhyddhau yn ddiogel o’r ysbyty i’r lle mwyaf priodol sydd ar gael.

Bydd y trefniadau ar gyfer eich rhyddhau a’ch cludo o’r ysbyty yn cael eu trafod rhyngoch chi (ac aelod o’r teulu, ffrind neu ofalwr os hoffech chi) a’ch tîm iechyd. Os bydd angen gofal a chymorth arnoch ar ôl ichi gyrraedd gartref, bydd hynny yn cael ei drefnu hefyd.

Bydd unrhyw ofal yn cael ei ddarparu am ddim am gyfnod o amser i’ch helpu i wella. Ar ôl y cyfnod hwn, bydd rhaid ichi gyfrannu tuag at gost eich gofal.

**Â phwy allaf i gysylltu?**

Ar ôl ichi gael eich rhyddhau, os bydd gennych bryderon neu os byddwch chi am siarad â rhywun am eich gofal gallwch gysylltu â <insert locally agreed details e.g. team name & contact number)

**I gael gwybod rhagor am y coronafeirws (COVID-19) a chael gwybod sut i osgoi ei ddal neu ei ledaenu, ewch i www.nhs.uk/coronavirus**